CELEX: 32008R1124
Language: el
Date: 2008-11-12 00:00:00
Title: Κανονισμός (ΕΚ) αριθ. 1124/2008 της Επιτροπής, της 12ης Νοεμβρίου 2008 , σχετικά με την τροποποίηση των κανονισμών (ΕΚ) αριθ. 795/2004, (ΕΚ) αριθ. 796/2004 και (ΕΚ) αριθ. 1973/2004, όσον αφορά τις ποικιλίες κάνναβης που είναι επιλέξιμες για άμεσες ενισχύσεις δυνάμει του κανονισμού (ΕΚ) αριθ. 1782/2003 του Συμβουλίου

14.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 303/7
            
         
      ΚΑΝΟΝΙΣΜΌΣ (ΕΚ) αριθ. 1124/2008 ΤΗΣ ΕΠΙΤΡΟΠΉΣ
   
   της 12ης Νοεμβρίου 2008
   σχετικά με την τροποποίηση των κανονισμών (ΕΚ) αριθ. 795/2004, (ΕΚ) αριθ. 796/2004 και (ΕΚ) αριθ. 1973/2004, όσον αφορά τις ποικιλίες κάνναβης που είναι επιλέξιμες για άμεσες ενισχύσεις δυνάμει του κανονισμού (ΕΚ) αριθ. 1782/2003 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 145 στοιχεία γ) και ζ),
   Εκτιμώντας τα ακόλουθα:
   
               (1)
            
            
               Το άρθρο 52 παράγραφος 1 του κανονισμού (ΕΚ) αριθ. 1782/2003 προβλέπει ότι για να είναι επιλέξιμες για άμεσες ενισχύσεις, οι ποικιλίες κάνναβης πρέπει να έχουν περιεκτικότητα σε τετραϋδροκανναβινόλη (THC) που δεν υπερβαίνει το 0,2 % και τα κράτη μέλη πρέπει να καθιερώσουν σύστημα επαλήθευσης της περιεκτικότητας της κάνναβης σε THC.
            
         
               (2)
            
            
               Ο κανονισμός (ΕΚ) αριθ. 795/2004 της Επιτροπής, της 21ης Απριλίου 2004, σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) αριθ. 1782/2003 του Συμβουλίου, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (2), ο κανονισμός (ΕΚ) αριθ. 796/2004 της Επιτροπής, της 21ης Απριλίου 2004, σχετικά με τη θέσπιση λεπτομερών κανόνων για την εφαρμογή της πολλαπλής συμμόρφωσης, της διαφοροποίησης και του ολοκληρωμένου συστήματος διαχείρισης και ελέγχου που προβλέπονται στον κανονισμό (ΕΚ) αριθ. 1782/2003 του Συμβουλίου, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3) και ο κανονισμός (ΕΚ) αριθ. 1973/2004 της Επιτροπής, της 29ης Οκτωβρίου 2004, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου, όσον αφορά τα καθεστώτα στήριξης στα προβλεπόμενα βάσει των τίτλων IV και IVα του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών (4), ορίζουν τους ειδικούς κανόνες εφαρμογής του κανονισμού (ΕΚ) αριθ. 1782/2003 για την παραγωγή κάνναβης.
            
         
               (3)
            
            
               Δυνάμει του άρθρου 17 της οδηγίας 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών (κοινός κατάλογος) (5) η Επιτροπή, με βάση τις πληροφορίες που παρέχονται από τα κράτη μέλη, δημοσιεύει κατάλογο όλων των ποικιλιών των οποίων οι σπόροι προς σπορά και το πολλαπλασιαστικό υλικό δεν υπόκεινται σε κανέναν περιορισμό εμπορίας ως προς την ποικιλία.
            
         
               (4)
            
            
               Δυνάμει του άρθρου 18 της οδηγίας 2002/53/ΕΚ, μπορεί να επιτραπεί στα κράτη μέλη να απαγορεύσουν την εμπορία των σπόρων προς σπορά ή του πολλαπλασιαστικού υλικού της ποικιλίας στο σύνολο ή σε τμήμα της επικράτειάς του, εάν διαπιστωθεί ότι η καλλιέργεια μιας τέτοιας ποικιλίας ενέχει κινδύνους για την ανθρώπινη υγεία.
            
         
               (5)
            
            
               Με βάση τις ανακοινώσεις των κρατών μελών και τα ετήσια αποτελέσματα της επαλήθευσης της περιεκτικότητας της κάνναβης σε THC, εκτός από δύο, όλες οι ποικιλίες που αναγράφονται στον κοινό κατάλογο μπορεί να θεωρηθεί ότι δεν έχουν περιεκτικότητα σε THC που υπερβαίνει το 0,2 %, σύμφωνα με το άρθρο 52 του κανονισμού (ΕΚ) αριθ. 1782/2003.
            
         
               (6)
            
            
               Για την απλοποίηση των διαδικασιών, είναι σκόπιμη η χρήση του κοινού καταλόγου ως εργαλείου αναφοράς για τις ποικιλίες κάνναβης που είναι επιλέξιμες για άμεσες ενισχύσεις και η καθιέρωση διαδικασίας βάσει της οποίας θα εναπόκειται σε κάθε κράτος μέλος να αξιολογεί τις ετήσιες αναλύσεις της περιεκτικότητας της κάνναβης σε THC και να λαμβάνει τα κατάλληλα μέτρα.
            
         
               (7)
            
            
               Ως εκ τούτου, οι κανονισμοί (ΕΚ) αριθ. 795/2004, (ΕΚ) αριθ. 796/2004 και (ΕΚ) αριθ. 1973/2004 πρέπει να τροποποιηθούν αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 29 του κανονισμού (ΕΚ) αριθ. 795/2004 αντικαθίσταται από το ακόλουθο κείμενο:
   
      «Άρθρο 29
      Παραγωγή κάνναβης
      Για τους σκοπούς του άρθρου 52 του κανονισμού (ΕΚ) αριθ. 1782/2003, η καταβολή των δικαιωμάτων για εκτάσεις που καλλιεργούνται με κάνναβη προϋποθέτει τη χρήση σπόρων προς σπορά των ποικιλιών που περιλαμβάνονται στον “κοινό κατάλογο ποικιλιών καλλιεργούμενων φυτικών ειδών” στις 15 Μαρτίου του έτους για το οποίο χορηγείται η ενίσχυση και δημοσιεύονται σύμφωνα με το άρθρο 17 της οδηγίας 2002/53/ΕΚ του Συμβουλίου, με εξαίρεση τις ποικιλίες Finola και Tiborszallasi. Οι σπόροι πιστοποιούνται σύμφωνα με την οδηγία 2002/57/ΕΚ του Συμβουλίου (6).
   
   Άρθρο 2
   Κανονισμός (ΕΚ) αριθ. 796/2004 τροποποιείται ως εξής:
   
               1.
            
            
               Το άρθρο 33 αντικαθίσταται από το ακόλουθο κείμενο:
               «Άρθρο 33
               1.   Οι ποικιλίες κάνναβης που είναι επιλέξιμες για άμεσες ενισχύσεις είναι εκείνες που αναγράφονται στον “κοινό κατάλογο ποικιλιών καλλιεργούμενων φυτικών ειδών” στις 15 Μαρτίου του έτους για το οποίο χορηγείται η ενίσχυση και δημοσιεύονται σύμφωνα με το άρθρο 17 της οδηγίας 2002/53/ΕΚ του Συμβουλίου, εκτός από τις ποικιλίες Finola και Tiborszallasi.
               2.   Το σύστημα που πρέπει να χρησιμοποιείται από τα κράτη μέλη σύμφωνα με το άρθρο 52 παράγραφος 1 του κανονισμού (ΕΚ) αριθ. 1782/2003 για τον προσδιορισμό της περιεκτικότητας της καλλιεργούμενης κάνναβης σε τετραϋδροκανναβινόλη (εφεξής καλούμενη “THC”) παρατίθεται στο παράρτημα Ι του παρόντος κανονισμού.
               3.   Η αρμόδια αρχή του κράτους μέλους τηρεί αρχεία σχετικά με τις διαπιστώσεις για την THC. Τα αρχεία αυτά περιλαμβάνουν για κάθε ποικιλία τουλάχιστον τα αποτελέσματα όσον αφορά την περιεκτικότητα σε THC κάθε δείγματος, εκφραζόμενη σε εκατοστιαία αναλογία με δύο δεκαδικά ψηφία, τη διαδικασία που χρησιμοποιήθηκε, τον αριθμό των δοκιμών που πραγματοποιήθηκαν, ένδειξη του χρόνου λήψης του δείγματος και τα μέτρα που ελήφθησαν σε εθνικό επίπεδο.
               Ωστόσο, εάν το αποτέλεσμα της περιεκτικότητας σε THC ενός δείγματος υπερβαίνει εκείνη που καθορίζεται στο άρθρο 52 παράγραφος 1 του κανονισμού (ΕΚ) 1782/2003, το σχετικό κράτος μέλος διαβιβάζει στην Επιτροπή, το αργότερο έως τις 15 Νοεμβρίου της σχετικής περιόδου εμπορίας έκθεση με όλες τις διαπιστώσεις που αφορούν την THC για τη σχετική ποικιλία. Η έκθεση αυτή αναφέρει τα αποτελέσματα όσον αφορά την περιεκτικότητα σε THC κάθε δείγματος, εκφραζόμενη σε εκατοστιαία αναλογία με δύο δεκαδικά ψηφία, τη διαδικασία που χρησιμοποιήθηκε, τον αριθμό των δοκιμών που διενεργήθηκαν, ένδειξη του χρόνου λήψης των δειγμάτων και τα μέτρα που ελήφθησαν σε εθνικό επίπεδο.
               4.   Αν ο μέσος όρος όλων των δειγμάτων μιας συγκεκριμένης ποικιλίας υπερβαίνει την περιεκτικότητα σε THC που αναφέρεται στο άρθρο 52 παράγραφος 1 του κανονισμού (ΕΚ) αριθ. 1782/2003, τα κράτη μέλη χρησιμοποιούν τη διαδικασία Β του παραρτήματος Ι του παρόντος κανονισμού για τη σχετική ποικιλία κατά την επόμενη περίοδο εμπορίας. Η διαδικασία αυτή χρησιμοποιείται κατά τις επόμενες περιόδους εμπορίας, εκτός εάν όλα τα αποτελέσματα των αναλύσεων της συγκεκριμένης ποικιλίας δεν υπερβαίνουν την περιεκτικότητα σε THC που καθορίζεται στο άρθρο 52 παράγραφος 1 του κανονισμού (ΕΚ) αριθ. 1782/2003.
               Εάν για τη δεύτερη περίοδο εμπορίας, ο μέσος όρος όλων των δειγμάτων μιας συγκεκριμένης ποικιλίας υπερβαίνει την περιεκτικότητα σε THC που ορίζει το άρθρο 52 παράγραφος 1 του κανονισμού (ΕΚ) αριθ. 1782/2003, το σχετικό κράτος μέλος μπορεί να υποβάλει αίτηση για την απαγόρευση της εμπορίας της ποικιλίας αυτής, σύμφωνα με το άρθρο 18 της οδηγίας 2002/53/ΕΚ του Συμβουλίου. Η αίτηση αυτή πρέπει να αποσταλεί στην Επιτροπή το αργότερο έως τις 15 Νοεμβρίου της σχετικής περιόδου εμπορίας. Από την επόμενη περίοδο εμπορίας η ποικιλία που απετέλεσε αντικείμενο της αίτησης αυτής δεν θα είναι επιλέξιμη για άμεσες ενισχύσεις στο σχετικό κράτος μέλος.
               5.   Η καλλιέργεια της κάνναβης πρέπει να συνεχίζεται υπό συνήθεις καλλιεργητικές συνθήκες, σύμφωνα με την τοπική πρακτική, έως την πάροδο τουλάχιστον 10 ημερών από το τέλος της ανθοφορίας, ώστε να είναι δυνατή η διενέργεια των ελέγχων που προβλέπονται στις παραγράφους 2, 3 και 4.
               Ωστόσο, το κράτος μέλος μπορεί να επιτρέψει τη συγκομιδή της κάνναβης μετά την έναρξη της ανθοφορίας, αλλά πριν τη λήξη της δεκαήμερης περιόδου μετά το τέλος της ανθοφορίας, υπό τον όρο ότι οι επιθεωρητές υποδεικνύουν ποια αντιπροσωπευτικά τμήματα κάθε αγροτεμαχίου πρέπει να εξακολουθήσουν να καλλιεργούνται έως την πάροδο τουλάχιστον 10 ημερών μετά την ανθοφορία για λόγους επιθεώρησης, σύμφωνα με τη μέθοδο που εμφαίνεται στο παράρτημα Ι.»
            
         
               2.
            
            
               Το παράρτημα ΙΙ διαγράφεται.
            
         Άρθρο 3
   Ο κανονισμός (ΕΚ) αριθ. 1973/2004 τροποποιείται ως εξής:
   
               1.
            
            
               Το άρθρο 50 αντικαθίσταται από το ακόλουθο κείμενο:
               «Άρθρο 50
               Ποικιλίες Cannabis sativa L.
               Οι ποικιλίες Cannabis sativa L. που είναι επιλέξιμες για ενίσχυση δυνάμει του άρθρου 99 παράγραφος 4 του κανονισμού (ΕΚ) αριθ. 1782/2003 είναι εκείνες που αναγράφονται στον “κοινό κατάλογο ποικιλιών καλλιεργούμενων φυτικών ειδών” στις 15 Μαρτίου του έτους για το οποίο χορηγείται η ενίσχυση και δημοσιεύονται σύμφωνα με το άρθρο 17 της οδηγίας 2002/53/ΕΚ του Συμβουλίου, με εξαίρεση τις ποικιλίες Finola και Tiborszallasi.»
            
         
               2.
            
            
               Στο άρθρο 56 παράγραφος 1, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           για την κάνναβη που καλλιεργείται για την παραγωγή ινών, τη χρήση σπόρων προς σπορά των ποικιλιών που αναγράφονται στον “κοινό κατάλογο ποικιλιών καλλιεργούμενων φυτικών ειδών” στις 15 Μαρτίου του έτους για το οποίο χορηγείται η ενίσχυση και δημοσιεύονται σύμφωνα με το άρθρο 17 της οδηγίας 2002/53/ΕΚ του Συμβουλίου, με εξαίρεση τις ποικιλίες Finola και Tiborszallasi, και οι οποίοι πιστοποιούνται σύμφωνα με την οδηγία 2002/57/ΕΚ του Συμβουλίου.»
                        
                     
         Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται στις αιτήσεις ενίσχυσης που αφορούν τις περιόδους που αρχίζουν την 1η Ιανουαρίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Νοεμβρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 1.
   
      (2)  ΕΕ L 141 της 30.4.2004, σ. 1.
   
      (3)  ΕΕ L 141 της 30.4.2004, σ. 18.
   
      (4)  ΕΕ L 345 της 20.11.2004, σ. 1.
   
      (5)  ΕΕ L 193 της 20.7.2002, σ. 1.
   
      (6)  ΕΕ L 193 της 20.7.2002, σ. 74.»